Nafarroako Parlamentuak, 2022ko irailaren 22an egindako Osoko Bilkuran, honako erabaki hau onetsi zuen: “Horren bidez, Landa Garapeneko eta Ingurumeneko Departamentua premiatzen da “Nafarroako estepa-hegaztiak berreskuratu eta kontserbatzeko plan”ean taxuturiko neurriek adostasuna izan dezaten”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

«1. Landa Garapeneko eta Ingurumeneko Departamentuak “Nafarroako estepa-hegaztiak berreskuratu eta kontserbatzeko plan”ean taxuturiko neurriek adostasuna izan dezaten; eta, horrenbestez, toki entitateen, interes taldeen eta ukitutakoen borondatezko parte-hartzetik proposa daitezen. Adostasun hori lortze aldera, ezinbestekoa da, horrenbestez, ukitutako entitateekin negoziazio fase bat irekitzea.

2. “Nafarroako agroestepak” izeneko babes bereziko eremuak ukitzen dituen guztientzat konpentsazio formulak ezar daitezela, bai eta prozedurak eta haien eskura jarri beharreko baliabideak ere».

Iruñean, 2022ko irailaren 23an

Jarduneko lehendakaria: María Inmaculada Jurío Macaya